jkorsvik/nowiki_second_scrape_merged huggingface dataset:
Absalom Sydenstricker

Absalom Sydenstricker (født 13. august 1852, død 31. august 1931) var en amerikansk presbyteriansk kinamisjonær fra 1887 til 1931.Han ankom med sin hustru Caroline til Hangzhou i 1887 og dro sammen med misjonæren til et misjonsfelt nord i provinsen Jiangsu. Der var han med på åpne misjonsstasjoner i Suqian (i 1893), Xuzhou (i 1896) og Huai'an (1904). Senere virket han i Zhenjiang, Nanjing og i provinsen Jiangxi. ,
Hans datter, Pearl S. Buck, ble en kjent forfatterinne. Hennes bok  Fighting Angel forteller om Absaloms liv og virke, slik Pearl så det. Han vokste opp i Hillsboro i Vest-Virginia.

«[His is] the story . . . of one soul and its march through time to its appointed end. For this soul there was birth, predestined, a duty to be done and it was done, and there was heaven at the end – that was the whole story. There was nothing of the lives of people in it, no merriment of feasts, no love of joy, no tales of death. . . . There was nothing in it of empire or emperors or revolutions or of all the stir of changing human times. There was no reflection upon the minds and manners of men or any subtlety of philosophies. The tale was told as simply as the sun rises out of the dawn, marches swiftly across the firmament, to set in its own glory.» -- Pearl S. Buck


== Referanser ==


== Litteratur ==
Jost Oliver Zetsche: «Absalom Sydenstricker: A Ruling Minority of One», i The Missionary Kaleidoscope: Portraits of Six China Missionaries (s. 116-152), red. av Kathleen L. Lodwick, Wah Cheng. The Missionary Enterprise in Asia. Norwalk: EastBridge, 2005
Arne Holst

Arne Holst (født 16. mars 1904 i Oslo, død 27. desember 1991 i Oslo), med klengenavnet «Kanonen», var en norsk bobsleighkjører. Han representerte Oslo Bobklubb.
Holst deltok under vinter-OL for Norge i 1948 i St. Moritz med syvendeplass i toer og femteplass i firer, og i 1952 i Oslo med trettendeplass i toer og tolvteplass i firer.


== Eksterne lenker ==
(en) Arne Holst – Olympedia 
(en) Arne Holst – Sports-Reference (OL-resultater – arkivert)
Trond Melting

Trond Melting (født 29. mars 1975) var en offiser (kaptein) i det norske forsvaret. Han mottok de militære utmerkelsene NATO meritorious service medal i 2008 og Militærkorset i 2010 – konvertert til Krigsmedaljen tre år senere.Innstillingen til NATO-utmerkelsen, som kom fra ISAFs sjef, general Dan McNeill, anførte «mot og eksepsjonelt lederskap i vanskelige og farlige omstendigheter». Medaljen ble tildelt Melting under en seremoni på Akershus festning i desember 2008. General Sverre Diesen delte ut medaljen på vegne av NATOs generalsekretær. I medaljebegrunnelsen er det beskrevet at kaptein Melting fikk utmerkelsen for sin innsats under et bakholdsangrep i Afghanistan i november 2007. Han tok da ledelsen over et afghansk kompani, og slo tilbake angrepet. Han bidro med det til at kompani 1 kunne fortsette fremrykningen som en velfungerende enhet. Begrunnelsen avslutter: «Han ydet et eksepsjonelt bidrag til ISAF oppdraget.»For den samme operasjonen fikk kaptein Melting tildelt Militærkorset. Innstillingen til Militærkorset kom fra forsvarssjef Harald Sunde: «Derved at han i Afghanistan i 2007 utviste usedvanlig handlekraft ved å overta ledelsen av et afghansk kompani i en kritisk situasjon. Ved eksemplarisk lederskap og mot forhindret han tap av egne og afghanske styrker.» Etter at Militærkorset ble tatt ut av Forsvarets medaljematrise, ble dette i statsråd 31. mai 2013 konvertert til Krigsmedaljen «for på særlig måte å ha utvist tapperhet og mot under kamp i internasjonale operasjoner i Afghanistan i 2007».


== Utmerkelser ==
Foruten at han mottok Krigsmedaljen (konvertert fra Militærkorset) og NATO meritorious service medal for sin innsats i 2007 er Melting også tildelt Forsvarets medalje for internasjonale operasjoner med en stjerne, Forsvarets operasjonsmedalje for Afghanistan, Hærens vernedyktighetsmedalje med 3 stjerner, NATO-medaljen (Former Yugoslavia), NATO-medaljen (Kosovo) med markering for to tjenesteperioder og NATO-medaljen (ISAF), samt Forsvarets medalje for skyting. 


== Referanser ==
Korona

Korona (fra latin corona, 'krans, krone') er i astronomien det ytterste lag i atmosfæren til solen og andre stjerner. Solens korona er en blåhvit strålekrans med utstrekning på flere solradier som er synlig uten spesielt utstyr ved totale solformørkelser.
Den indre solkoronaen kan observeres ved hjelp av spesialkonstruerte kikkerter, koronagrafer, også utenfor solformørkelser. Koronagrafer er teleskopisk utstyr som blokkerer det blendende lyset fra solen med en liten skive slik at en lettere kan se områdene rundt. Koronaen er ved solflekkmaksimum tilnærmet kuleformet, ved minimum har den sin største utstrekning langs ekvator. Koronaen, som er kilde for røntgen- og radiostråling, har meget lav densitet og temperatur over en million grader. Den er bygd opp av komplekse buestrukturer.
Det er også påvist korona rundt andre stjerner.


== Referanser ==


== Eksterne lenker ==
(en) Solar corona – kategori av bilder, video eller lyd på Commons
Ivar Johansen (bobkjører)

Ivar Johansen (født 16. desember 1910, død 23. april 1984 i Gran på Hadeland) var en norsk bobsleighkjører. Han representerte Oslo Bobklubb.
Johansen deltok under vinter-OL for Norge i 1948 i St. Moritz med 7.-plass i toer og 5.-plass i firer. 


== Eksterne lenker ==
(en) Ivar Johansen – Olympedia 
(en) Ivar Johansen – Sports-Reference (OL-resultater – arkivert)
Reidar A. Berg

Reidar Andreas Berg (født 30. mars 1924 i Oslo, død 16. februar 2018 i Oslo) var en norsk bobsleighkjører og politiker (FrP). 
Berg var utdannet konditormester, men drev mesteparten av livet en maskinforretning med transmisjoner for industrien. Under andre verdenskrig  tjenestegjorde han i Polititroppene i Sverige og Finnmark.Han var medlem av Fremskrittspartiet helt fra stiftelsesmøtet i 1973, og representerte partiet i Oslo bystyre gjennom 16 år.Som aker representerte Berg Akeforeningen i Oslo. Han deltok i vinter-OL for Norge i 1948 i St. Moritz med femteplass i firer.


== Referanser ==


== Eksterne lenker ==
(en) Reidar A. Berg – Olympics.com 
(en) Reidar A. Berg – Olympic.org 
(en) Reidar A. Berg – Olympedia 
(en) Reidar A. Berg – Sports-Reference (OL-resultater – arkivert)
Alf Large

Alf Reidar Large (født 4. mars 1918 i Vestre Aker i Oslo, død 28. januar 2007 i Oslo) var en norsk bobsleighkjører. Han representerte Akeforeningen i Oslo.
Large deltok under vinter-OL for Norge i 1948 i St. Moritz med femteplass i firer.


== Referanser ==


== Eksterne lenker ==
(en) Alf Large – Olympedia 
(en) Alf Large – Sports-Reference (OL-resultater – arkivert)
Ratanakiri

Ratanakiri (khmer: រតនគិរី) er en provins i nordøstlige Kambodsja som grenser til Laos i nord, Vietnam i øst, Mondulkiriprovinsen i sør, og Stung Trengprovinsen i vest. Provinsen strekker seg fra Trường Sơn-fjellene i nord, over et kupert platå mellom elvene Tonle San og Tonle Srepok, til tropisk løvskog i sør. I de senere årene har tømmerhogst og gruvedrift laget stygge arr i landskapet som lenge har vært kjent for sin skjønnhet. 
I over tusen år har Ratanakiri vært hjemstedet til Khmer Loeu-folket, som er en minoritet andre steder i Kambodsja. I regionens tidlige historie ble Khmer Loeu-folket utnyttet som slaver av sterkere folkegrupper i naboområdene. Slavehandelen endte i den franske kolonitiden, men en hard «khmerifiseringskampanje» etter at Kambodsja fikk sin uavhengighet truet Khmer Loeus levemåter. Røde Khmer bygget sitt hovedkvarter i provinsen i 1960, og bombingen under Vietnamkrigen ødela regionen. I dag truer den raske utviklingen i provinsen igjen det tradisjonelle leveviset. 
Ratanakiri er tynt befolket, og provinsens 150 000 innbyggere utgjør i overkant av 1% av landets totale befolkning. Beboere bor vanligvis i landsbyer på 20 til 60 familier som i hovedsak lever av jordbruk. Ratanakiri er blant de minst utviklede provinsene i Kambodsja med en svært dårlig infrastruktur. Helseindikatorer i Ratanakiri er ekstremt dårlige, og nesten én av fire barn dør før fylte fem. Utdanningsnivået er også lavt, tre fjerdedeler av befolkningen er analfabeter.


== Administrativ inndeling ==


== Bilder ==

		
		


== Referanser og fotnoter ==


== Eksterne lenker ==
(en) Ratanakiri Province – kategori av bilder, video eller lyd på Commons 
Kart over Ratanakiri
Offisielt turistnettstedVideoer fra RatanakiriRatanakiri sett fra motorsykkel
Landsbyer i Ratanakiri
På jakt etter edelstener nær Banlung
Lysbildeserie om helseforholdene i Ratanakiri
Markedet i Banlung
Dou Wan

Dou Wan eller Tou Wan (kinesisk: 竇綰, pinyin: Dòu Wǎn) var hustruen til Liu Sheng, en kinesisk prins på Han-dynastiets tid, som var beryktet for sin nteresse for alkohol og kvinner, og ble sagt å ha fått rundt 120 sønner.Hennes grav ble oppdaget i 1968 i fylket Mancheng nær Baoding i provinsen Hebei. Hennes legeme var lagt i en jadedrakt. Hennes og ektemannens begravelsesdrakter var de første begravelsesdrakter av jade som ble oppdaget av arkeologer. Hr var det også gjenstander knyttet til seksuell aktivitet.


== Referanser ==


== Litteratur ==
Zhongguo shehui kexueyuan kaogu yanjiusuo, Hebei sheng wenwu guanli chu: Mancheng Hanmu fajue baogao 滿城汉墓发掘报告 [Ausgrabungsbericht Han-Gräber in Mancheng]. Beijing: Wenwu chubanshe 1980 (2 bind.)
Thomas Jansen: „Die Felsengräber von Mancheng und das höfische Leben zur Zeit der Westlichen Han-Dynastie (206 v. Chr. – 9 n. Chr.)“, in: China, eine Wiege der Weltkultur: 5000 Jahre Erfindungen und Entdeckungen, Hrsg. Arne Eggebrecht. Mainz am Rhein: von Zabern 1994, ISBN 3-8053-1683-6 (S. 85–95)
Cihai; Shanghai: Shanghai cishu chubanshe 2002, ISBN 7-5326-0839-5
Zhongguo da baike quanshu: Kaoguxue. Beijing: Zhongguo da baike quanshu chubanshe 1986
Arnold Dyrdahl

Arnold Dyrdahl (født 14. juli 1919 i Byåsen, død 21. oktober 1973 i Trondheim) var en norsk bobsleighkjører. Han representerte Trondheims Akeforening. 
Dyrdahl deltok under vinter-OL for Norge i 1948 i St. Moritz med 10.-plass i firer, og i 1956 i Cortina d'Ampezzo med 11.-plass i firer samt i toer-sleden som ikke fullførte konkurransen. Han er far til akeren Bjørn Dyrdahl.


== Eksterne lenker ==
(en) Arnold Dyrdahl – Olympedia 
(en) Arnold Dyrdahl – Sports-Reference (OL-resultater – arkivert)
Reinhard Zöllner

Reinhard Zöllner (født 22. juli 1961 i Bloemfontein i Sør-Afrika) er en tysk historiker og japanolog.
Zöllner studerte historievitenskap og latin i Kiel og japanologi i Hamburg og ved Sophiauniversitetet i Tokyo. I 1992 promoverte han i Kiel, og i 1997 ble han habilitert i Trier i faget japanologi. Samme år ble han professor i det moderne Japans sosial- og økonomihistorie ved Universität Halle-Wittenberg. Fra 1999 til 2008 innhadde han lærestolen for østasiatisk historie ved  Universität Erfurt. Fra 2003 til 2004 var Zöllner gjesteprofessor ved University of Michigan (USA). Fra april 2008 har han vært professor i japanologi ved Universitetet i Bonn.
Hans primære forskninginteresse er det moderne Japans historie og østasiatisk historie. 


== Skrifter ==
Die Ludowinger und die Takeda. Feudale Herrschaft in Thüringen und Kai no kuni. Verlag Dieter Born, 1995, ISBN 3-922006-09-4
Japanische Zeitrechnung. Ein Handbuch. Iudicium 2003, ISBN 3-89129-783-1.
Japans Karneval der Krise: Ejanaika und die Meiji-Renovation. Iudicium 2003, ISBN 3-89129-784-X.
Einführung in die Geschichte Ostasiens. Iudicium, Neuausgabe 2007, ISBN 978-3-89129-788-9.
Geschichte Japans. 2. durchgesehene Auflage, Paderborn 2009, ISBN 3-506-71383-3
Higashi Ajia no rekishi, sono kōchiku (東アジアの歴史 その構築), Tokyo 2009, ISBN 978-4-7503-2987-1


== Referanser ==


== Eksterne lenker ==
Interview mit Reinhard Zöllner
Benn Johan Valsø

Benn Johan Valsø (født 5. november 1927 i Trondheim, død 7. desember 1995 i Trondheim) var en norsk bobsleighkjører. Han representerte Trondheims Akeforening. 
Valsø deltok under vinter-OL for Norge i 1948 i St. Moritz med 10.-plass i firer.


== Eksterne lenker ==
(en) Benn Johan Valsø – Olympedia 
(en) Benn Johan Valsø – Sports-Reference (OL-resultater – arkivert)
Kaare Østerdahl

Jens Kaare Østerdahl (Andersen) (født 2. desember 1917 i Nord-Rana, død 21. november 1973 i Rana) var en norsk kombinertløper og langrennsløper. Han representerte Mo Skilag.
Østerdahl deltok under vinter-OL for Norge i 1948 i St. Moritz med 12.-plass i Kombinert, og 32.-plass på 18 km.


== Eksterne lenker ==
(en) Kaare Østerdahl – Olympedia 
(en) Kaare Østerdahl – Sports-Reference (OL-resultater – arkivert)
Eilert Dahl

Eilert Manngaard Dahl (født 15. september 1919 i Spydeberg, død 3. november 2004 i Hønefoss) var en norsk kombinertløper og langrennsløper. Han representerte Fossekallen Idrettsforening.
Dahl var med på laget som tok bronse i 4x10 km stafett i VM på Ski i 1950 i Lake Placid. Han deltok i vinter-OL for Norge i 1948 i St. Moritz med sjetteplass i kombinert og 27.-plass på 18 km.
Eilert Dahl ble født i Spydeberg i Østfold, men døpt i Oslo noen uker senere. Familien flyttet etter hvert til Hønefoss, hvor faren jobbet som veksthusgartner. Dahls nasjonale gjennombrudd kom i 1946, da han ble nummer to i NM i nordisk kombinert. Ved OL i 1948, på en svart dag for det norske kombinertlaget, var Dahl den best plasserte med en sjetteplass. I 1949 ble han nummer to i Lahti, Finland, og i 1950 vant han sin andre nasjonale mesterskapsmedalje, igjen med en andreplass. Han avsluttet skikarrieren etter 1953-sesongen og tok over etter faren som veksthusgartner. Eilert Dahl døde i 2004, 85 år gammel.


== Eksterne lenker ==
(en) Eilert Dahl – Olympics.com 
(en) Eilert Dahl – Olympic.org 
(en) Eilert Dahl – Olympedia 
(en) Eilert Dahl – Sports-Reference (OL-resultater – arkivert) 
(en) Eilert Dahl – FIS (kombinert)
Olaf Dufseth

Olaf Dufseth (født 19. desember 1917 i Vang i Hedmark, død 22. september 2009 på Rena) var en norsk kombinertløper og langrennsløper. Han representerte Vang Skiløperforening.
Dufseth deltok under vinter-OL for Norge i 1948 i St. Moritz med 8.-plass i kombinert og 18.-plass på 18 km. 


== Referanser ==


== Eksterne lenker ==
(en) Olaf Dufseth – Olympedia 
(en) Olaf Dufseth – Sports-Reference (OL-resultater – arkivert)
Olav Odden

Olav Magnar Odden (født 28. september 1914 i Folldal, død 28. januar 1969 i Oppdal) var en norsk kombinertløper og langrennsløper. Han representerte Gjøvik Skiklubb.
Odden vant 30 km i NM på ski i 1938 og kombinert under Holmenkollrennene i 1946. Han deltok under vinter-OL for Norge i 1948 i St. Moritz med 11.-plass i kombinert og 14.-plass på 18 km.


== Eksterne lenker ==
(en) Olav Odden – Olympics.com 
(en) Olav Odden – Olympic.org 
(en) Olav Odden – Olympedia 
(en) Olav Odden – Sports-Reference (OL-resultater – arkivert)
Gunnar Konsmo

Gunnar Konsmo (født 13. juni 1922 i Rælingen, død 10. april 1996 i Oslo) var en norsk skøyteløper. Han representerte Oslo Idrettslag.
Konsmo deltok under vinter-OL for Norge i 1948 i St. Moritz med 10.-plass på 1500 meter. Han deltok også i EM på skøyter i 1946, der han kom på sjetteplass.


== Referanser ==


== Eksterne lenker ==
(en) Gunnar Konsmo – Olympics.com 
(en) Gunnar Konsmo – Olympic.org 
(en) Gunnar Konsmo – Olympedia 
(en) Gunnar Konsmo – Sports-Reference (OL-resultater – arkivert) 
(en) Gunnar Konsmo – Speedskatingbase.eu 
(en) Gunnar Konsmo – SpeedSkatingNews.info 
(en) Gunnar Konsmo – SpeedSkatingStats.com 
(en) Gunnar Konsmo på The-Sports.org (OL-resultat)
Marit Henie

Marit Henie Moe (født 13. februar 1925 i Oslo, død 4. november 2012 samme sted) var en norsk kunstløper. Hun representerte Oslo Idrettslag.
Marit Henie vant seks NM på rad rett etter krigen, noe som er nest flest individuelt i NM-historikken. Hun vant junior-NM i 1936, og NM i parløp i 1950. Etter sin aktive kunstløpkarriere var hun trener i mange år i Oslo Skøiteklub, og trente blant annet Bjørg Ellen Ringdal som vant tre NM på rad i perioden 1970-1972.

Henie deltok under vinter-OL for Norge i 1948 i St. Moritz med 22.-plass i singel, damer. Hennes beste plassering internasjonalt var ellevteplass i parløp i VM i kunstløp 1947 sammen med Erling Bjerkhoel. Marit Henie var Sonja Henies kusine.


== Eksterne lenker ==
(en) Marit Henie – Olympics.com 
(en) Marit Henie – Olympic.org 
(en) Marit Henie – Olympedia 
(en) Marit Henie – Sports-Reference (OL-resultater – arkivert) 
(en) Marit Henie – TheSports.org 
Minneord Arkivert 31. mai 2014 hos Wayback Machine. fra Norges Skøyteforbund, ved Arild Gjerde
Tove av Danmark

Tove av Danmark, Tove fra Venden, (Tófa) (ca. 970) var dronning av Danmark gjennom sitt giftermål med Harald Blåtann på 960-tallet.Tove var datter av den vendiske fyrsten Mistivoj. 
Hun reiste en runesten etter sin mor rett ved det nåværende Sønder Vissing kirke (mellom Horsens og Silkeborg). Inskripsjonen lyder: Tófa lét gera kuml, Mistivis dóttir, ept móður sína, kona Haralds hins Góða, Gorms sonar. (Tove, Mistivis datter, Harald den Godes, Gorms sønns kone, lot gjøre kumbl (=runer/minnesmerke) etter sin mor.)Det er ikke fastslått om Tove var mor til noen av Harald Blåtanns barn.


== Referanser ==
Allan Fjeldheim

Allan Normann Fjeldheim (født 31. juli 1918 i Oslo, død 29. mars 1995 i Oslo) var en norsk kunstløper. Han representerte Oslo Skøiteklub.
Fjeldheim deltok under vinter-OL i 1948 i St. Moritz med tiendeplass i Parløp sammen med Margot Walle. Han deltok også sammen med Walle i VM i kunstløp 1947 og kom på niendeplass i Parløp, og EM i kunstløp i 1949 med syvendeplass i Parløp.


== Eksterne lenker ==
(en) Allan Fjeldheim – Olympics.com 
(en) Allan Fjeldheim – Olympic.org 
(en) Allan Fjeldheim – Olympedia 
(en) Allan Fjeldheim – Sports-Reference (OL-resultater – arkivert) 
(en) Allan Fjeldheim – TheSports.org
Zillur Rahman

Zillur Rahman (født 9. mars 1929, død 20. mars 2013) var president i Bangladesh og senior presidium-medlem av Awami League. Han ble erklært til den nittende presidenten i Bangladesh av den bangladeshiske valgkommisjonen i Bangladesh den 11. februar 2009. Rahman ble derfor tatt i ed som president den 12. februar 2009.
Etter den andre verdenskrigen ble Rahman utnevnt til generalsekretær av det bangladeshiske politiske partiet Awami League i 1972. Han ble valgt som medlem av parlamentet etter valget i 1973. Etter drapet på Bangladeshs første president Sheikh Mujibur Rahman, ble Zillur Rahman, sammen med flere politiske kollegaer, arrestert av den militære juntaen, og tilbrakte etter det de neste fire årene i fengsel.
Rahman giftet seg med Awami League-politikeren Ivy Rahman, som da satt som sekretær i partiet. Ivy Rahman ble drept i 2004 i et granat-angrep i Dhaka som ble gjennomført av islamistiske terrorist-organisasjonen Harkat ul Jihad al Islami (HUJI).


== Referanser ==
Mosjon for alle

Mosjon for alle er en PR-kassett av Viggo Sandvik, utgitt i 1992. Alle verbale innslag er skrevet av Viggo Sandvik og fremføres av Viggo Sandvik og Rolf Lie Holter. 


== Sporliste ==
Viggo: «Mosjon for alle» 2:15
Viggo: «Avspassering» (verbalt innslag)
Chubby Checker: «Let's Twist Again» 2:21
Viggo: «Sykler på arbeid» (verbalt innslag)
Olivia Newton-John: «Banks of the Ohio» 4:45
Viggo: «Lage» (verbalt innslag)
Roy Orbison: «Pretty Woman» 2:55
Viggo: «Svinavlslaget» (verbalt innslag)
Theme from TV/Film: «Only Love» 4:19
Bill Haley & His Comets: «Rock Around the Clock» 2:07
Viggo: «Amatører (verbalt innslag)
Tammy Wynette: «Crying in the Rain» 3:15
Viggo: «Stiklestad» (verbalt innslag)
Frank Sinatra: «Night and Day» 2:22
Viggo: «Ingvald» (verbalt innslag)
Coombay Dance Band: «Sun of Jamaica» 4:15
Viggo: «Årsmøtet» (verbalt innslag)
Theme from the Motion Picture: «Love Story» 2:38
Thorleif Vangen

Thorleif Birger Vangen (født 11. september 1920 i Vinger, død 1. mars 1996 i Eidskog) var en norsk langrennsløper. Han representerte Idrottslaget i Bondeungdomslaget i Oslo.
Vangen vant 50 km i NM på ski i 1946, 30 km i 1946 og 1947 samt 18 km i 1948. Han deltok under vinter-OL for Norge i 1948 i St. Moritz på 50 km, men fullførte ikke.
Under andre verdenskrig var Vangen med i hjemmestyrkene. Han ble arrestert av Gestapo i 1943, men kom seg over til Sverige der han var resten av krigen.


== Referanser ==


== Eksterne lenker ==
(en) Thorleif Vangen – Olympedia 
(en) Thorleif Vangen – Sports-Reference (OL-resultater – arkivert)
Martin Jære

Martin Jære (født 9. januar 1920 i Lønset i Oppdal, død 18. desember 2015) var en norsk langrennsløper. Han representerte Lønset Idrettslag.
Jære ble nummer tre i femmila i Holmenkollen i 1947. Han deltok under vinter-OL for Norge i 1948 i St. Moritz med 10.-plass på 50 km.
For sin innsats under idrettsstreiken ble han tildelt Regjeringens minnemedalje for innsats under andre verdenskrig.


== Referanser ==


== Eksterne lenker ==
(en) Martin Jære – Olympedia 
(en) Martin Jære – Sports-Reference (OL-resultater – arkivert) 
Oppdals første olympier https://opp.no/2015/12/sport/oppdals-forste-olympier-er-dod/ Arkivert 12. juni 2018 hos Wayback Machine.
Ramnfloget

Ramnfloget kan vise til:

Ramnfloget (Bodø) - et fjell i Bodø
Ramnfloget (Haram) - et fjell i Haram
Kristian Bjørn

Kristian Bjørn (født 22. august 1919 i Alvdal, død 1. april 1993 i Alvdal) var en norsk langrennsløper. Han representerte Alvdal Idrettslag.
Bjørn var med på laget som tok bronse på 4x10 km stafett i VM på ski i 1950 i Lake Placid. Han deltok under vinter-OL for Norge i 1948 i St. Moritz med 9.-plass på 50 km. Kristian Bjørn var far til Torgeir Bjørn.
Kristian bodde på Bjørnsplass gård og var bonde. Bjørn er en familie med lange røtter i skitoppen. Torgeir, Erling, Per, Kristian, Jan Christian osv.


== Eksterne lenker ==
(en) Kristian Bjørn – Olympedia 
(en) Kristian Bjørn – Sports-Reference (OL-resultater – arkivert)
Hongqi (tidsskrift)

Hongqi (kinesisk: 红旗; pinyin:  Hóngqí, «Røde Fane») var et kinesisk kommunistisk tidsskrift. Det var fra juni 1958 til mai 1988 det teoretisk-politiske organ for Det kinesiske kommunistpartis sentralkomite, og hadde en markant maoistisk profil, både før, men ikke minst under kulturrevolusjonen. 
Det gikk inn i 1988 etter anvisning fra Kinas daværende leder Deng Xiaoping, og ble avløst av det mer pragmatisk orienterte tidsskriftet Qiushi.


== Referanser ==
Bouquet of Roses (sang)

«Bouquet of Roses» er en amerikansk sang fra 1948 med melodi av Steve Nelson og tekst av Bob Hilliard. Den ble opprinnelig spilt inn på plate av Eddy Arnold and His Tennesseee Plough Boys and his Guitar i Chicago 18. mai 1947. Den ble utgitt på RCA Victor 20-2806 (i USA), på His Master's Voice BD 3234, His Master's Voice IM 1399 og på His Master's Voice A.L. 3001 (sistnevnte i Norge).


== Coverversjoner ==
Les Paul og Mary Ford gjorde en coverversjon. Den ble utgitt på deres LP med samme tittel i 1962.
Mickey Gilley spilte inn i 1975.


== Norske versjon ==
Tola har skrevet en norsk tekst. På norsk bærer den tittelen «Et brev med små fioler».


=== Innspilling ===
Frank Weylert, Sverre Berghs orkester. Utgitt på 78-platen Musica A 8904.


== Listeplasseringer ==
Sangen var Arnolds tredje nummer én på Billboard Juke Box Folk Records-listen og tilbrakte 19 uker på Billboard Best Selling Folk Records-listen.Mickey Gilleys versjon lå som nummer åtte på Billboard Hot Country Singles-listen.


== Referanser ==
Sony Ericsson Hazel

Sony Ericsson Hazel er en mobiltelefon som blir produsert av Sony Ericsson. Den ble lansert i desember 2009, og ble solgt i Norge fra april 2010. 
Hazel tilhører Sony Ericssons GreenHeart-serie, som er deres miljøvennlige serie. Den er bl.a. produsert av resirkulerte eller resirkulerbare materialer, ingen farlige kjemikalier, og leveres uten brukermanual. Den er en skyvetelefon, og har Wi-Fi, GPS, 5 megapiksler kamera og en 2,6 tommer stor skjerm.


== Spesifikasjoner ==
Skjerm: 2,6 tommer, autorotasjon
Skjermoppløsning: 240 x 320
Batteri: 1000 mAh (Li-Po)
Taletid: 10 timer (GSM), 4 timer (3G)
Standbytid: 430 timer (GSM), 450 timer (3G)
Kamera: 5 megapiksler, autofokus, LED-blits, geotagging, ansiktsgjenkjenning og smilregistrering
GPS, A-GPS, Google Maps
Prosessor: ?
Delt minne: 280 MB
Quadband, GSM 900, 1800, 1900, 850
microSD minnekort, maks. 16 GB
Operativsystem: Sony Ericsson proprietært
Wi-Fi (IEEE 802.11 b/g)
Bluetooth 2.1 + A2DP
USB: 2.0 microUSB
Størrelse: 102 mm (h), 49,5 mm (b) 16 mm (d)
Vekt: 120 g med batteri


== Eksterne lenker ==
Sony Ericsson produktside